അഞ്ചുതെങ്ങ് കോസ്റ്റല് പൊലീസ് ശുചീകരണ പ്രവര്ത്തനങ്ങള് സംഘടിപ്പിച്ചു ചിറയിന്കീഴ്: ലോക കടല്ത്തീര ശുചീകരണ ദിനത്തോടനുബന്ധിച്ച് ഓപ്പറേഷന് ബ്ളൂ ബീറ്റ്സ് എന്ന പേരില് അഞ്ചുതെങ്ങ് കോസ്റ്റല് പൊലീസ് സ്റ്റേഷന്റെ ആഭിമുഖ്യത്തില് ശുചീകരണ പ്രവര്ത്തനങ്ങള് സംഘടിപ്പിച്ചു.വര്ക്കല പാപനാശം, മര്യനാട്, പുതുക്കുറിച്ചി എന്നീ കടല്ത്തീരങ്ങളിലാണ് ശുചീകരണം നടത്തിയത്. വര്ക്കല പാപനാശം ബീച്ചില് നടന്ന ശുചീകരണ പ്രവര്ത്തനങ്ങള് വര്ക്കല ഡി.വൈ.എസ്.പി നിയാസ്. പി ഉദ്ഘാടനം ചെയ്തു. അഞ്ചുതെങ്ങ് കോസ്റ്റല് പൊലീസ് സ്റ്റേഷന് ഇന്സ്പെക്ടര് കെ. കണ്ണന് ശുചീകരണ പ്രവര്ത്തനങ്ങള്ക്ക് നേതൃത്വം നല്കി. പാപനാശം വാര്ഡ് മെമ്ബര് അജയന്, പൗര സമിതി അംഗങ്ങള്, സന്നദ്ധ പ്രവര്ത്തകര്, വര്ക്കല എസ്.ഐ അജിത്ത് കുമാര്, അഞ്ചുതെങ്ങ് കോസ്റ്റല് സ്റ്റേഷനിലെ പൊലീസ് ഉദ്യോഗസ്ഥരായ ജയപാലന്, രാജു, മണികണ്ഠന്, റജീദ്, വിജു എന്നിവര് ശുചീകരണ യജ്ഞത്തില് പങ്കെടുത്തു. മര്യനാട് കടല് തീരം അഞ്ചുതെങ്ങ് കോസ്റ്റല് പൊലീസ് സ്റ്റേഷന് സബ് ഇന്സ്പെക്ടര്മാരായ മുഹമ്മദ് താഹ, ജോണ് ബേസില് ഫെര്ണാഡസ്, എ.എസ്.ഐ റിയാസ് എന്നിവരുടെ നേതൃത്വത്തില് കോസ്റ്റല് വാര്ഡന്മാരും സന്നദ്ധ പ്രവര്ത്തകരും ചേര്ന്ന് വൃത്തിയാക്കി. പുതുക്കുറിച്ചി കടല് തീരം അഞ്ചുതെങ്ങ് കോസ്റ്റല് പൊലീസ് സ്റ്റേഷന് സബ് ഇന്സ്പെക്ടര്മാരായ ഷാജി, ജ്യോതി എന്നിവരുടെ നേതൃത്വത്തില് വാര്ഡ് മെമ്ബര്മാരും കോസ്റ്റല് വാര്ഡന്മാരും സന്നദ്ധ പ്രവര്ത്തകരും ചേര്ന്ന് വൃത്തിയാക്കി.